
	Adoptarea ordinii de zi


Consiliul a adoptat ordinea de zi care figurează în documentul 7462/26, la care se adaugă:
la cererea Germaniei, un punct la secțiunea „Diverse” referitor la „necesitatea de a îmbunătăți și de a simplifica în mod clar legislația Uniunii în domeniul pescuitului, în special a proiectului de dispoziții privind cântărirea” [noul punct 6 litera (i)] și
la cererea Franței și a Italiei, un punct la secțiunea „Diverse” referitor la „necesitatea urgentă de a neutraliza temporar consecințele mecanismului de ajustare a carbonului la frontieră (CBAM) asupra prețurilor îngrășămintelor” [noul punct 6 litera (d) subpunctul (iv)].
De asemenea, Consiliul a convenit să discute punctul suplimentar solicitat de Germania în sesiune publică, în conformitate cu articolul 8 alineatul (2) din Regulamentul de procedură al Consiliului.
	2.
	Aprobarea punctelor „A”

	
	a)	Lista fără caracter legislativ
	
	7708/26 + COR1


Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.
În addendum figurează declarații cu privire la aceste puncte.
	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	7709/26


Piață internă și industrie
	1.
	Directiva privind pachetele de servicii de călătorie
Adoptarea actului legislativ
aprobat de Coreper, partea I, la 25.3.2026
	[image: First reading][image: Item based on a Commission proposal]
	7301/1/26 REV 1 
+ REV 1 ADD 1
PE-CONS 4/26
CONSOM


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene (temei juridic: articolul 114 din TFUE).
În anexă, figurează o declarație din partea Italiei.
Mediu
	2.
	Regulamentul de modificare a Regulamentului (UE) 2019/1242 de stabilire a standardelor de performanță privind emisiile de CO2 pentru vehiculele grele
Adoptarea actului legislativ
aprobat de Coreper, partea I, la 25.3.2026
	[image: First reading][image: Item based on a Commission proposal]
	7430/1/26 REV 1 
+ ADD 1 REV 1
PE-CONS 12/26 
+ COR 1
CLIMA


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene [temei juridic: articolul 192 alineatul (1) din TFUE].
În anexă, figurează declarații din partea Franței, Maltei și o declarație comună din partea Slovaciei și Republicii Cehe.
Afaceri externe
	3.
	Regulamentul de modificare a Regulamentului (UE) 2021/947 în ceea ce privește garanția pentru acțiunea externă
Adoptarea actului legislativ
aprobat de Coreper, partea II, la 25.3.2026
	[image: First reading][image: Item based on a Commission proposal]
	7428/26
PE-CONS 8/26
NDICI


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene (temei juridic: articolul 209 și articolul 212 din TFUE).
Justiție și afaceri interne
	4.
	Directiva privind armonizarea anumitor aspecte ale normelor de drept în materie de insolvență
Adoptarea actului legislativ
aprobat de Coreper, partea II, la 25.3.2026
	[image: First reading][image: Item based on a Commission proposal]
	7426/3/26 REV 3 
+ REV 2 ADD 1 
REV 1
PE-CONS 64/25
JUSTCIV


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene (cu abținerea Belgiei, Cehiei, Ungariei, Austriei și Spaniei) (temei juridic: articolul 114 din TFUE).
În anexă, figurează o declarație din partea Spaniei.
	5.
	Regulamentul de instituire a rezervei de talente la nivelul UE
Adoptarea actului legislativ
aprobat de Coreper, partea II, la 25.3.2026
	[image: First reading][image: Item based on a Commission proposal]
	7427/26 + ADD 1
PE-CONS 62/25
MIGR


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu abținerea Ungariei și Țărilor de Jos [temei juridic: articolul 79 alineatul (2) litera (a) din TFUE]. În conformitate cu protocoalele relevante anexate la tratate, Danemarca nu a participat la vot.
În anexă, figurează declarații din partea Ungariei și Țărilor de Jos.
Cercetare
	6.
	Decizia Consiliului de stabilire a măsurilor necesare pentru punerea în aplicare a Protocolului nr. 37 referitor la consecințele financiare ale expirării Tratatului CECO și la Fondul de cercetare pentru cărbune și oțel
Acord de principiu
Solicitarea aprobării Parlamentului European
aprobat de Coreper, partea I, la 25.3.2026
	[image: Special legislative procedure][image: Item based on a Commission proposal]
	7015/26
6884/26
COMPET


Consiliul a ajuns la un acord de principiu cu privire la decizie și a decis să solicite aprobarea Parlamentului European, în conformitate cu articolul 2 primul paragraf din Protocolul nr. 37 referitor la consecințele financiare ale expirării Tratatului CECO și la Fondul de cercetare pentru cărbune și oțel.
Activități fără caracter legislativ
PESCUIT
	3.
	Tranziția energetică în sectoarele pescuitului și acvaculturii din UE
Schimb de opinii
	[image: Public debate proposed by the Presidency (Article 8(2) of the Council's Rules of Procedure)]
	7190/26


Punctul 3 a fost abordat împreună cu punctul 6 litera (a).
Consiliul a desfășurat un schimb de opinii cu privire la foaia de parcurs privind tranziția energetică în domeniul pescuitului și acvaculturii. De asemenea, Consiliul a luat act de informațiile furnizate de Italia despre impactul creșterii costurilor factorilor de producție asupra industriei pescuitului.
AGRICULTURĂ
	4.
	Viziunea pentru agricultură și sectorul alimentar: un an de punere în aplicare
Informare din partea Comisiei
Schimb de opinii
	[image: Public debate proposed by the Presidency (Article 8(2) of the Council's Rules of Procedure)]
	7366/26


Punctul 4 a fost abordat împreună cu punctul 6 litera (d) subpunctele (i), (ii) și (iv).
Consiliul a luat act de informațiile furnizate de Comisie și a desfășurat un schimb de opinii cu privire la punerea în aplicare a Viziunii pentru agricultură și sectorul alimentar.
De asemenea, Consiliul a luat act de informarea din partea Ungariei, în numele Cehiei, Ungariei, Poloniei și Slovaciei, precum și al Bulgariei și României, de informarea din partea Spaniei și Portugaliei, sprijinite de Austria, Bulgaria, Cehia, Franța, Ungaria, Polonia, România și Slovacia, precum și de informarea din partea Franței și Italiei.
	5.
	Aspecte legate de comerț în domeniul agriculturii
Informare din partea Comisiei
Schimb de opinii
	
	5996/26


Diverse
	6.
	Pescuit
	
	

	
	a)	Acțiuni urgente pentru abordarea crizei din sectorul pescuitului și acvaculturii din UE
Informare din partea Italiei
	[image: Public debate proposed by the Presidency (Article 8(2) of the Council's Rules of Procedure)]
	7732/26


Punctul 6 litera (a) a fost abordat împreună cu punctul 3.
	
	b)	Dialogul privind punerea în aplicare a pescuitului la scară mică și costier (24 noiembrie 2025)
Informare din partea Comisiei
	[image: Public debate proposed by the Presidency (Article 8(2) of the Council's Rules of Procedure)]
	7693/26


Consiliul a luat act de informațiile furnizate de Comisie și de observațiile delegațiilor.
	
	c)	Apel la reluarea urgentă a negocierilor pentru un acord mondial între statele de coastă privind gestionarea durabilă a stocului de macrou din Atlanticul de Nord-Est
Informare din partea Franței și Țărilor de Jos
	
	7724/26

	
	Agricultură
	
	

	
	d)	Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	[image: ][image: Item based on a Commission proposal]
	

	
	i)	Declarația comună a miniștrilor agriculturii din Grupul de la Vișegrad și din Bulgaria și România privind cadrul financiar multianual post-2027 și politica agricolă comună
Informare din partea Ungariei, Bulgariei, Cehiei, Poloniei, României și Slovaciei
	
	7694/26


Punctul 6 litera (d) subpunctul (i) a fost abordat împreună cu punctul 4.
	
	ii)	Planurile strategice PAC – Planurile naționale de parteneriat: dispoziții tranzitorii pentru intervențiile sectoriale în sectorul vitivinicol și în sectorul fructelor și legumelor
Informare din partea Spaniei și Portugaliei
	
	7695/26


Punctul 6 litera (d) subpunctul (ii) a fost abordat împreună cu punctul 4.
	
	e)	Promovarea utilizării digestatului în Europa
Informare din partea Italiei
	[image: Public debate proposed by the Presidency (Article 8(2) of the Council's Rules of Procedure)]
	7687/26


Consiliul a luat act de informațiile furnizate de Italia și de observațiile delegațiilor.
	
	d)	(continuare) Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	[image: ][image: Item based on a Commission proposal]
	

	
	iii)	Modificări necesare ale clauzei privind salvgardarea automată din Regulamentul SGP
Informare din partea Italiei
	
	7674/26


Consiliul a luat act de informațiile furnizate de Italia, sprijinită de Bulgaria și Ungaria, precum și de observațiile delegațiilor.
	
	f)	Piața europeană a laptelui sub presiune: necesitatea unui răspuns coordonat la nivel european
Informare din partea Slovaciei
	[image: Public debate proposed by the Presidency (Article 8(2) of the Council's Rules of Procedure)]
	7746/26

	
	g)	Situația pieței europene a produselor lactate – necesitatea unui răspuns european
Informare din partea Belgiei
	[image: Public debate proposed by the Presidency (Article 8(2) of the Council's Rules of Procedure)]
	7681/26


Literele (f) și (g) de la punctul 6 au fost abordate împreună.
Consiliul a luat act de informațiile furnizate de Slovacia, sprijinită de Bulgaria, Ungaria și Italia, și de informațiile furnizate de Belgia, sprijinită de Bulgaria, Ungaria, Lituania, Slovacia și Slovenia, precum și de observațiile delegațiilor.
	
	h)	Plafoanele financiare pentru plățile directe pentru anul de cerere 2027
Informare din partea Poloniei
	[image: Public debate proposed by the Presidency (Article 8(2) of the Council's Rules of Procedure)]
	7696/1/26 REV 1


Consiliul a luat act de informațiile furnizate de Polonia, sprijinită de Croația, Cehia, Germania, Ungaria, Malta, Portugalia și România, precum și de observațiile delegațiilor.
	
	i)	Necesitatea de a îmbunătăți și de a simplifica în mod clar legislația Uniunii în domeniul pescuitului, în special a proiectului de dispoziții privind cântărirea
Informare din partea Germaniei
	[image: Public debate proposed by the Presidency (Article 8(2) of the Council's Rules of Procedure)]
	7820/26


Consiliul a luat act de informațiile furnizate de Germania.
	
	d)	(continuare) Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	[image: ][image: Item based on a Commission proposal]
	

	
	iv)	Necesitatea urgentă de a neutraliza temporar consecințele mecanismului de ajustare a carbonului la frontieră (CBAM) asupra prețurilor îngrășămintelor
Informare din partea Franței și Italiei
	
	7817/26


Punctul 6 litera (d) subpunctul (iv) a fost abordat împreună cu punctul 4.

[image: Prima lectură]	Prima lectură
[image: Punct bazat pe o propunere a Comisiei]	Punct bazat pe o propunere a Comisiei
[image: Public debate proposed by the Presidency (Article 8(2) of the Council's Rules of Procedure)]	Dezbatere publică la propunerea președinției [articolul 8 alineatul (2) din Regulamentul de procedură al Consiliului]

ANEXĂ
Declarații privind punctele „A” cu caracter legislativ care figurează în documentul 7709/26
	Referitor la punctul 1 de pe lista punctelor „A”:
	Directiva privind pachetele de servicii de călătorie
Adoptarea actului legislativ


DECLARAȚIA ITALIEI
„Italia votează în favoarea adoptării Directivei [2023/0435 (COD)], recunoscând eforturile depuse pentru a găsi un echilibru între protecția consumatorilor și necesitățile sectorului turismului.
Cu toate acestea, Italia dorește să își exprime profunda îngrijorare cu privire la recurența evenimentelor de importanță mondială după pandemia de COVID-19, cum ar fi războiul din Ucraina și conflictele din Orientul Mijlociu și din Golf, care au un impact direct asupra economiilor statelor membre și ale Uniunii Europene, inclusiv asupra sectorului turismului și mai ales asupra rezilienței sectorului turismului organizat. Italia își exprimă preocuparea în special cu privire la articolele 12 și 12-bis, referitoare la dreptul de retragere și la reglementarea voucherelor, care nu țin seama în mod adecvat de impactul perturbator al unor evenimente precum cele menționate, care necesită flexibilitate și trebuie abordate cu instrumente sistemice, astfel încât să nu impună sarcini financiare și organizatorice disproporționate operatorilor, în special întreprinderilor mici și mijlocii. În ultimii ani, operatorii de turism organizat s-au văzut mult prea adesea nevoiți să suporte povara unor evenimente neprevăzute – cum ar fi conflictul recent – a căror amploare și al căror impact economic sunt mult prea mari pentru modelele lor de afaceri și care nu au nicio legătură cu protecția standard a consumatorilor care se află în centrul Directivei privind pachetele de servicii de călătorie, pe care suntem pe cale să o aprobăm în forma sa revizuită. Asigurarea sau alte remedii de drept privat standard fie exclud, fie nu protejează în mod adecvat sectorul turismului organizat împotriva actelor de război sau a crizelor care subminează siguranța călătorilor pe rute sau în zone de importanță strategică pentru Uniunea Europeană.
Ca urmare, Italia invită Comisia să monitorizeze îndeaproape impactul lipsei complete de flexibilitate a normelor în legătură cu evenimentele menționate și este pregătită să colaboreze la elaborarea de măsuri de corecție în viitor sau să propună Comisiei Europene instituirea unui mecanism de finanțare, de exemplu în cadrul Fondului pentru competitivitate, sau a unei scheme de ajutoare de stat pentru aceste situații de urgență, care s-au dovedit a avea un caracter recurent și care au evident un impact sistemic grav asupra sectorului turismului organizat și, prin aceasta, în diferite moduri, asupra consumatorilor finali.”
	Referitor la punctul 2 de pe lista punctelor „A”:
	Regulamentul de modificare a Regulamentului (UE) 2019/1242 de stabilire a standardelor de performanță privind emisiile de CO2 pentru vehiculele grele
Adoptarea actului legislativ


DECLARAȚIA FRANȚEI
„Franța poate sprijini propunerea de revizuire a regulamentului privind emisiile de CO2 generate de vehiculele grele.
Cu toate acestea, ea își reiterează regretul că propunerea de modificare prezentată de Comisia Europeană nu a fost însoțită de nicio evaluare a impactului, chiar dacă revizuirea propusă modifică în mod substanțial funcționarea mecanismului de creditare privind emisiile prevăzut în regulament. Franța consideră că lucrările tehnice ar fi justificat o discuție aprofundată pentru a examina modul în care ar putea fi introdusă flexibilitatea.
Franța subliniază că această propunere ar putea reduce în mod semnificativ nivelul de ambiție în materie de mediu al măsurilor și ar putea slăbi semnalul transmis pieței în favoarea electrificării vehiculelor grele. Cu toate acestea, este esențial să se mențină stimulente puternice în materie de reglementare pentru electrificarea și decarbonizarea vehiculelor grele. Producătorii au investit masiv în acest sens și oferă în prezent alternative electrice la modelele de motoare cu ardere, precum și motoare cu ardere internă cu emisii mai scăzute. Constatăm că aceste investiții au permis majorității producătorilor să îndeplinească obiectivele regulamentului în 2025. Prin urmare, Franța consideră că promovarea unor condiții favorizante esențiale pentru atingerea obiectivelor de decarbonizare pe termen mediu și lung reprezintă o prioritate și trebuie să se afle în centrul revizuirii din 2027.”
DECLARAȚIA MALTEI
„Malta dorește să evidențieze constrângerile structurale care caracterizează piața sa de vehicule grele. Fiind o piață foarte mică, complet dependentă de importuri și folosind exclusiv vehicule cu volanul pe partea dreaptă, Malta se confruntă cu o capacitate limitată de a influența lanțurile de aprovizionare sau de a beneficia de economii de scară.
În acest context, deși înțelege necesitatea de a introduce o flexibilitate care să îi vizeze în mod specific pe producători, Malta încurajează monitorizarea atentă a disponibilității vehiculelor grele cu emisii zero în toate statele membre și reafirmă că este important să se caute măsuri complementare de sprijinire a cererii, pentru a facilita punerea în aplicare a legislației acolo unde economiile de scară rămân limitate. Un astfel de sprijin ar contribui la repartizarea echitabilă a avantajelor ce decurg din tranziție și la faptul că niciun stat membru nu este lăsat în urmă.
Malta își menține angajamentul deplin față de obiectivele climatice ale Uniunii și este dispusă să își continue colaborarea constructivă cu Comisia și cu alți parteneri astfel încât tranziția către o mobilitate cu emisii zero să fie atât ambițioasă, cât și incluzivă.”
DECLARAȚIA SLOVACIEI ȘI REPUBLICII CEHE
„Republica Slovacă și Republica Cehă susțin adoptarea revizuirii specifice a Regulamentului (UE) 2019/1242 și recomandă adoptarea sa rapidă, fără alte modificări.
În același timp, subliniem necesitatea, după caz, de a lua în considerare o revizuire cuprinzătoare mai timpurie a standardelor de performanță privind emisiile de CO₂ pentru vehiculele grele, înainte de 2027, termenul preconizat acum.”
	Referitor la punctul 4 de pe lista punctelor „A”:
	Directiva privind armonizarea anumitor aspecte ale normelor de drept în materie de insolvență
Adoptarea actului legislativ


DECLARAȚIA SPANIEI
„Spania consideră că este important să se înregistreze progrese în ceea ce privește cadrul juridic în materie de insolvență pentru a obține o mai mare competitivitate a întreprinderilor noastre. Cu toate acestea, ne abținem. Regretăm faptul că textul reintroduce conceptul juridic de comitet al creditorilor, deși acesta se limitează doar la întreprinderile mari. Această instituție a fost abrogată cu mult timp în urmă din cauza ineficienței sale și a costurilor sale ridicate. Noi, ca și alte state membre, dispunem de alte mecanisme de protecție a creditorilor care sunt mai eficace și care performează foarte bine.
La titlul IV, privind mecanismul «pre-pack», textul nu este suficient de ambițios; ar fi trebuit să mergem mai departe în ceea ce privește mecanismele de protecție împotriva abuzurilor comise de creditori prin fraude. De asemenea, era nevoie de mai multă ambiție în ceea ce privește mecanismele care permit continuitatea activității unității de producție, pentru a menține structura operațională a întreprinderii.”

	Referitor la punctul 5 de pe lista punctelor „A”:
	Regulamentul de instituire a rezervei de talente la nivelul UE
Adoptarea actului legislativ


DECLARAȚIA UNGARIEI
„Ungaria apreciază eforturile președinției de a institui o rezervă de talente.
În același timp, considerăm că deficitul de forță de muncă din Europa este cauzat în primul rând de provocările demografice ale continentului, pe care țara noastră nu dorește să le abordeze prin încurajarea migrației.
Considerăm că recurgerea la forță de muncă din afara Uniunii Europene poate fi cel mult o soluție temporară. Politica ungară în domeniul ocupării forței de muncă își menține angajamentul de a proteja piața muncii din Ungaria, de a reprezenta interesele lucrătorilor din țară și de a aborda deficitul de forță de muncă prin soluții specifice.
Propunerea oferă o valoare adăugată limitată pentru piața forței de muncă la nivelul UE și, având în vedere acest fapt, Ungaria nu dorește să participe la aplicarea acestui sistem. Participarea voluntară este un element fundamental al propunerii. Ungaria respectă modul în care alte state membre intenționează să remedieze problema propriilor nevoi de pe piața forței de muncă.
Deși recunoaște eforturile președinției, Ungaria se abține de la votul privind adoptarea regulamentului, din motivele expuse mai sus.”
DECLARAȚIA ȚĂRILOR DE JOS
„Țările de Jos recunosc că rezerva de talente a UE poate contribui la atenuarea deficitelor de pe piața forței de muncă din statele membre. Recunoaștem, de asemenea, că propuneri precum Regulamentul privind rezerva de talente a UE pot avea o contribuție pozitivă la dialogul în materie de migrație cu țările partenere de origine și de tranzit. În cursul negocierilor interinstituționale, am atras în mod insistent atenția asupra prevenirii abuzurilor și a exploatării resortisanților țărilor terțe. Țările de Jos sunt de părere că ar trebui împiedicată cât mai mult posibil detașarea necorespunzătoare a resortisanților țărilor terțe în statele membre ale UE, aspect important și în contextul specific al rezervei de talente a UE. Astfel de practici îi pun pe resortisanții țărilor terțe într-o poziție vulnerabilă, conducând la un risc ridicat de exploatare a forței de muncă, creând o concurență neloială între întreprinderi și o uniformizare la un nivel inferior în ceea ce privește condițiile de muncă și eludând politicile naționale în materie de migrație.
Ar trebui să ne asigurăm că rezerva de talente a UE nu facilitează și mai mult o detașare necorespunzătoare a resortisanților țărilor terțe. La urma urmei, rezerva de talente a UE nu va funcționa în ceea ce privește atenuarea deficitelor specifice de pe piața forței de muncă din statele membre dacă resortisanții țărilor terțe pot fi detașați rapid și pentru perioade lungi de timp în alte state membre (chiar și în cele neparticipante). În acest sens, detașarea în contextul rezervei de talente a UE este indezirabilă nu numai pentru statele membre care încearcă să abordeze deficitele de pe piața forței de muncă, ci și pentru persoanele aflate în căutarea unui loc de muncă și pentru statele membre destinatare.
Prin urmare, considerăm că sunt necesare măsuri suplimentare la nivelul UE pentru a promova detașarea reală a resortisanților țărilor terțe și pledăm pentru o clarificare a cadrului juridic aferent detașării resortisanților țărilor terțe. Asigurarea clarității juridice, de exemplu prin intermediul unei noi directive a UE, este o condiție prealabilă pentru asigurarea într-un mod eficace a respectării normelor privind detașarea. Asigurarea într-un mod eficace a respectării normelor garantează în consecință condiții de concurență echitabile pentru întreprinderi și un tratament echitabil pentru resortisanții țărilor terțe. În cele din urmă, provocările legate de resortisanții țărilor terțe trebuie să fie ferm integrate în mandatul Autorității Europene a Muncii.”

